[{"text_idx": "#000005", "text": "Magistrito\u0308o\u0308: kas su\u0308u\u0308dimo\u0303istev kohtuotsus vo\u0303iks po\u0303hineda u\u0308ksnes statistikal?"}, {"text_idx": "#000006", "text": "Machavariani leiab, et kohtuotsuse tegemisel on vo\u0303imalik rakendada hiljuti va\u0308lja to\u0308o\u0308tatud episteemilist teooriat \u2013 uskumuse stabiilsuse teooriat. Autor/allikas: Blogtrepreneur/(CC BY 2.0)"}, {"text_idx": "#000007", "text": "Kohtus puhtstatistiliste to\u0303endite alusel kohtus inimeste su\u0308u\u0308dimo\u0303istmise u\u0308le vaieldud nu\u0308u\u0308dseks juba u\u0308le neljaku\u0308mne aasta. Tartu U\u0308likoolis magistrito\u0308o\u0308d kaitsnud Sophio Machavariani ja\u0308reldab, et uskumuste stabiilsuse teooria suudab ainuu\u0308ksi statistikal po\u0303hinevate uskumuste ratsionaliseerimist kohtus edukalt va\u0308ltida."}, {"text_idx": "#000008", "text": "On nii teadmistega ta\u0308psusega seonduvaid kui ka moraalseid po\u0303hjuseid, miks u\u0308ksnes statistilist to\u0303endusmaterjali ei tohiks kasutada su\u0308u\u0308dimo\u0303istmiseks ega vastutuse tuvastamiseks.Episteemilisest seisukohast ei saa puhtstatistilist to\u0303endusmaterjali vaidlusaluse asjaoluga po\u0303hjuslikult seostada.Kohtuotsuses puhtstatistilistele to\u0303enditele tuginemine ei ajenda o\u0303iguspa\u0308raselt ka\u0308ituma ja on seega moraalselt problemaatiline."}, {"text_idx": "#000010", "text": "Seega on 80-protsendiline to\u0303ena\u0308osus, et autot riivas just u\u0308ks BB bussidest. Arvestades nii suurt to\u0303ena\u0308osust, po\u0308o\u0308rdute firma vastu kohtusse. Viiakse la\u0308bi po\u0303hjalik uurimine, kuid ei ilmne muid to\u0303endeid peale turustatistika ja bussigraafiku. Seega po\u0303hineb juhtum u\u0308ksnes statistilistel to\u0303enditel. Analoogsest na\u0308idiskaasusest on po\u0303hjalikult kirjutanud na\u0308iteks Judith Thomson."}, {"text_idx": "#000011", "text": "Enamik inimesi u\u0308tleks, et ainuu\u0308ksi statistilistele to\u0303enditele tuginedes kohtuotsuse tegemine ei tundu o\u0303ige. Mida u\u0308tleb sisetunne?"}, {"text_idx": "#000012", "text": "Sarnaste juhtumite u\u0308le on filosoofid, o\u0303igusteadlased ja to\u0303ena\u0308osusteoreetikud juba aastaku\u0308mneid pead murdnud. Nad pu\u0308u\u0308avad leida vastust ku\u0308simusele, kas su\u0308u\u0308dimo\u0303istmine vo\u0303i vastutuse tuvastamine peaks po\u0303hinema u\u0308ksnes statistilistel to\u0303enditel, kui need osutavad su\u0308u\u0308le vo\u0303i vastutusele va\u0308ga suure to\u0303ena\u0308osusega."}, {"text_idx": "#000013", "text": "On esitatud mitmeid argumente, milles selgitatakse, miks on kohtuotsuse langetamisel u\u0308ksnes statistikale tuginemine vale, isegi kui selle po\u0303hjal on vastutus va\u0308ga to\u0303ena\u0308oline."}, {"text_idx": "#000014", "text": "U\u0308ks selliste argumentide ru\u0308hm keskendub mittestatistiliste ja puhtstatistiliste to\u0303endite eristamisele. Paradigmaatilised na\u0308ited mittestatistilistest to\u0303enditest, mida nimetatakse ka \"individuaalseteks to\u0303enditeks\", ho\u0303lmavad pealtna\u0308gijate u\u0308tlusi, so\u0303rmeja\u0308lgi, valvekaamerate salvestisi jne. Selliseid to\u0303endeid peetakse tavaliselt otseselt vaidlusaluse asjaoluga seotuks."}, {"text_idx": "#000015", "text": "Seevastu puhtalt statistilisel to\u0303endusmaterjalil puudub selline otsene seos. Na\u0308iteks BB juhtumi turustatistika ei puutu vaidlusaluse asjaolu esinemisse. Selliste argumentide po\u0303hiidee on, et kohtuotsuse langetamisel poleks o\u0303ige tugineda u\u0308ksnes statistikale, sest statistikal ei ole otsest, individuaalset seost vaidlusaluse asjaoluga."}, {"text_idx": "#000016", "text": "Otsese vo\u0303i individuaalse seose ta\u0308henduse ma\u0308a\u0308ratlemiseks on tehtud mitu katset. Selliseid ma\u0308a\u0308ratlusi vo\u0303ib liigitada kas episteemilisteks vo\u0303i moraalseteks."}, {"text_idx": "#000017", "text": "Toon na\u0308ite otsese seose episteemilisest to\u0303lgendusest. On va\u0308idetud, et otsene seos vaidlusaluse asjaolu ja seda asjaolu kinnitavate to\u0303endite vahel ta\u0308hendab vo\u0303imalust, et nende kahe vahel on po\u0303hjuslik seos. Kas selline to\u0303lgendus vo\u0303iks selgitada, miks tundub vale su\u0308u\u0308di mo\u0303ista u\u0308ksnes statistika po\u0303hjal? Tundub ku\u0308ll, kuna turustatistika ei saa olla po\u0303hjuslikus seoses mainitud liikluso\u0303nnetusega."}, {"text_idx": "#000018", "text": "Nu\u0308u\u0308d vaatame, kuidas ta\u0308idaksid mittestatistilised to\u0303endid po\u0303hjusliku seose no\u0303ude. Kujutame ette veidi teistsugust BB juhtumit, kus teil o\u0303nnestus halvast na\u0308htavusest hoolimata bussi va\u0308rv kindlaks teha. Nu\u0308u\u0308d po\u0303hineb kohtuasi pealtna\u0308gija u\u0308tlustel. Na\u0308gemiskontroll kinnitab, et halva na\u0308htavuse korral suudate va\u0308rvi o\u0303igesti tuvastada 80 protsendil juhtudel."}, {"text_idx": "#000020", "text": "Loomulikult ei taga po\u0303hjusliku seose vo\u0303imalikkus seda, et alati to\u0303eni jo\u0303utakse. Na\u0308iteks vo\u0303ivad pealtna\u0308gija u\u0308tlused olla tingitud po\u0303hjusest o\u0303nnetuse kohta valetada, mitte vaidlusalusest asjaolust. Siiski tundub puhta statistikaga vo\u0303rreldes olevat erinev see, et statistikaga pole kohtuvaidluse asjaolu u\u0308ldse po\u0303hjuslikus seoses. Asjaolu, et buss oli to\u0303ena\u0308oliselt sinine, ei saa mo\u0303jutada turustatistikat. See on nii isegi siis, kui buss oli to\u0303epoolest sinine."}, {"text_idx": "#000021", "text": "Po\u0303hjuslikul seosel po\u0303hineval to\u0303lgendusel on kitsaskoht. See, mida ta\u0308pselt \"po\u0303hjusliku seose\" all mo\u0303eldakse, on va\u0308ga vaieldav. Pealegi vo\u0303ib mo\u0303nikord puhtstatistilise to\u0303endusmaterjali olemasolu olla po\u0303hjustatud vaidlusalusest asjaolust."}, {"text_idx": "#000022", "text": "Vo\u0303tame na\u0308iteks vaidluse selle u\u0308le, kas Jim on Jenny poja isa. DNA-test na\u0308itab, et lapse ja Jimi DNA-proovide vahel on va\u0308ga suure to\u0303ena\u0308osusega kattuvus. Vaidlusalune ku\u0308simus Jimi isaduse kohta vo\u0303ib olla po\u0303hjustanud ko\u0303rge statistilise hinnangu kattuvuse kohta. Hoolimata vo\u0303imalusest, et po\u0303hjuslik seos on olemas, tundub aga u\u0308ksnes statistikal po\u0303hinev isaduse tuvastamine problemaatiline."}, {"text_idx": "#000023", "text": "Isaduse to\u0303endamiseks oleks vaja ta\u0308iendavaid to\u0303endeid peale DNA-testi, nt selle kohta, et Jimil oli eostamise ajal vo\u0303imalus Jennyga kohtuda, ta ei olnud mujal, kui Jenny rasedaks ja\u0308i jne. See viitab asjaolule, et mo\u0303nel juhul ei suuda po\u0303hjuslikul seosel po\u0303hinev to\u0303lgendus selgitada ega o\u0303igustada, miks ei tohiks puhtalt statistikat kohtus kasutada."}, {"text_idx": "#000024", "text": "Nagu u\u0308lal o\u0308eldud, on ka moraalseid po\u0303hjuseid, miks teha vahet puhtstatistilistel ja mittestatistilistel to\u0303enditel ning kasutada seda eristust, et selgitada, miks esimestel po\u0303hinev su\u0308u\u0308dimo\u0303istmine ei ole o\u0303ige. Va\u0308idetakse, et paljas statistika valib va\u0308lja mitu vo\u0303imalikku kahtlusalust ning seega eitab statistika kostja autonoomiat ja vaba tahet."}, {"text_idx": "#000025", "text": "See ta\u0308hendab, et isiku u\u0308le mo\u0303istetakse kohut kuulumise eest teatavasse isikute ru\u0308hma vo\u0303i kategooriasse (nt isikud, kelle DNA vastab kuriteopaigalt leitud DNA-le), mitte konkreetse kuriteo eest, mida ta oleks vo\u0303i poleks saanud toime panna."}, {"text_idx": "#000026", "text": "Teine moraalne argument keskendub su\u0308u\u0308 vo\u0303i vastutuse omistamise tagaja\u0308rgedele, mitte u\u0308ksikisikute autonoomiale. See, mis moraalselt o\u0303igustab kostjale su\u0308u\u0308 ja vastutuse omistamist, on u\u0308ldise kuritegevuse ma\u0308a\u0308ra va\u0308hendamine, mis tuleks saavutada sellega, et antakse inimestele stiimul mitte seadusvastaselt ka\u0308ituda."}, {"text_idx": "#000027", "text": "Siiski ei soodusta kohtuotsuse po\u0303hinemine puhtstatistilistel to\u0303enditel o\u0303iguspa\u0308rast ka\u0308itumist ja on seega moraalselt problemaatiline. See ei aita kaasa u\u0308ldisele kuritegevuse va\u0308hendamisele. Na\u0308iteks hoolimata sellest, kas BB on vastutav vo\u0303i mitte, toetab statistika tema vastutust, kuna firmal on suurim turuosa. Firmal pole stiimulit tulevikus seaduslikult ka\u0308ituda, sest puhtalt statistilised to\u0303endid kinnitavad selle vastutust, olenemata sellest, kas firma on vastutav vo\u0303i ei ole."}, {"text_idx": "#000028", "text": "Stiimulitel po\u0303hinev argument puhta statistika kasutamise vastu viitab sellele, et mittestatistilised to\u0303endid motiveerivad o\u0303iguspa\u0308rast ka\u0308itumist. Kui inimene hoidub sisse murdmisest, on ebato\u0303ena\u0308oline, et so\u0303rmeja\u0308ljed vo\u0303i tunnistaja u\u0308tlused ra\u0308a\u0308giks tema vastu. Mittestatistiliste to\u0303endite po\u0303hjal ei tuvastata vastutust so\u0303ltumata sellest, kas inimene pani sissemurdmise toime vo\u0303i mitte. Seega va\u0308idetakse, et kui kohtuotsused po\u0303hinevad mittestatistilistel to\u0303enditel, annavad need stiimuli o\u0303iguspa\u0308raselt ka\u0308ituda."}, {"text_idx": "#000029", "text": "See stiimulitel po\u0303hineva argumendi eeldus on ilmselgelt va\u0308a\u0308r. Mittestatistilised to\u0303endid ei pruugi samuti teha vahet kostja su\u0308u\u0308tusel ja su\u0308u\u0308l ning seega ei pruugi ka need stiimulit anda. Kui kostja on va\u0308limuselt tegeliku sissemurdja sarnane, vo\u0303ib pealtna\u0308gija kostja vastu tunnistada, hoolimata sellest, kas kostja pani sissemurdmise toime vo\u0303i mitte."}, {"text_idx": "#000030", "text": "Su\u0308u\u0308tul kostjal ei ole kindlasti mingit stiimulit tulevikus o\u0303iguspa\u0308raselt ka\u0308ituda. See kehtib eriti juhtudel, kui tunnistaja identifitseerib kostjat peamiselt viimase nahava\u0308rvi ja\u0308rgi. Seega ei suuda stiimulitel po\u0303hinev argument to\u0303mmata piiri puhtstatistiliste ja mittestatistiliste to\u0303endite vahel ega po\u0303hjendada, miks tunduvad esimesed teistega vo\u0303rreldes vigased."}, {"text_idx": "#000031", "text": "Kuid kas eelnev arutluska\u0308ik ta\u0308hendab siis, et see, mida u\u0308tleb meie sisetunne \u2013 statistilised to\u0303endid on mittestatistilistega vo\u0303rreldes vigased \u2013 oli algusest peale vale? Kas pu\u0308u\u0308d eristada statistilisi ja mittestatistilisi to\u0303endeid, et seda sisetunnet o\u0303igustada, on tu\u0308hine?"}, {"text_idx": "#000032", "text": "Mo\u0303ned autorid on vo\u0303tnud no\u0303uks selleteemalises arutelus seisukohti u\u0308mber hinnata ja va\u0308itnud, et vastumeelsus kohtutes puhtstatistilisi to\u0303endeid kasutada ja mittestatistilisi eelistada on ebaratsionaalne. Mo\u0303ttevahetus selle seisukoha u\u0308le viiks meid siiski liiga kaugele selle artikli selgitavast eesma\u0308rgist."}, {"text_idx": "#000033", "text": "Arutelu puhta statistika kasutamise probleemi u\u0308le kohtumo\u0303istmisel pole kaugeltki u\u0308ksmeelne. Suurandmete ning DNA ja so\u0303rmeja\u0308lgede andmepankade sagedasem kasutamine menetluses tagab aga, et arutelu jo\u0303uab kaugemale filosoofilisest teoretiseerimisest ning aitab selle praktilise ja kiireloomulise ku\u0308simusega tegeleda."}, {"text_idx": "#000036", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000042", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000048", "text": "Mu\u0308u\u0308t vo\u0303i to\u0303de: kui lihasvalu ei tunne, oli trenn asjatu"}, {"text_idx": "#000054", "text": "Elisabeth Kaukonen: o\u0303igekiri on vaid u\u0308ks kujund keeleteaduse kindakirjas"}, {"text_idx": "#000055", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000058", "text": "Mis on majanduslik va\u0308givald ja miks seda Eestis ei karistata?"}, {"text_idx": "#000060", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}, {"text_idx": "#000064", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000067", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]